stanford-oval/wikipedia huggingface dataset:
Choga Mami

Choga Mami oli varhainen asutuskeskus Lähi-idässä Iranin ja Irakin rajaseudulla vuorilla.
Siellä syntyi noin 4700-4600 eaa. ensimmäinen suurehko kasteluviljelyllä elävä asutuskeskus. Tämä tapahtui Keski-Ubaid eli Hadzi Muhammad-kaudella.
Bunk’d

| Bunk’d |
| --- | --- |
Tyyli:  komedia
Kestoaika:  noin 22 minuuttia
Luoja(t):  Pamela Eells O’Connell
Pääosissa:   Peyton R. List  Karan Brar  Skai Jackson  Miranda May  Kevin Quinn  Nathan Arenas  Nina Lu 
Alkuperämaa:   Yhdysvallat
Alkuperäiskieli:  englanti
Verkko:  
Esitetty:  31. heinäkuuta 2015  – jatkuu edelleen
Tuotantokausia:  7
Jaksoja:  151
Tunnuskappale:  Kevin Quinnin "Kikiwaka"
Tuotanto
Tuottaja(t):  Shari Tavey
Vastaava(t) tuottaja(t):   Pamela Eells  Adam I. Lapidus 
Ohjaaja(t):   Bob Koherr  Rich Correll 
Käsikirjoittaja(t):   Skander Halim  Gina Ippolito 
Säveltäjä(t):   John Adair  Steve Hampton 
Tuotantoyhtiö(t):  It’s a Laugh Productions
Edeltäjä:  Jessie (2011–15)
Aiheesta muualla
Virallinen sivusto
IMDb 
Bunk’d on yhdysvaltalainen Pamela Eells O’Connellin luoma komediasarja. Sen sisarsarja on vuosina 2011–2015 esitetty tilannekomediasarja Jessie. Sen esittäminen aloitettiin Yhdysvalloissa Disney Channel -kanavalla 31. heinäkuuta 2015.
Juoni

Sarjassa Emma, Ravi ja Zuri lähtevät Jessie-sarjassakin olleesta New Yorkin -asunnosta Kikiwaka-kesäleirille Mainen osavaltioon Koillis-Yhdysvaltoihin. Heidän vanhempansa tapasivat toisensa nuorina samaisella leirillä.
Näyttelijät

| 0 | 1 | 2 |
| --- | --- | --- |
|  Peyton R. List  | … |  Emma Ross   |
|  Karan Brar  | … |  Ravi Ross   |
|  Skai Jackson  | … |  Zuri Ross   |
|  Miranda May  | … |  Lou Hockhauser   |
|  Kevin Quinn  | … |  Xander McCormick   |
|  Nathan Arenas  | … |  Jorge Ramirez   |
|  Nina Lu  | … |  Tiffany Chen   |
|  Tessa Netting  | … |  Hazel Swearengen   |
|  Raphael Alejandro  | … |  Matteo   |
|  Will Buie Jr.  | … |  Finn   |
|  Mallory James Mahoney  | … |  Destiny   |
Tuotanto

Disney Channel vahvisti tilanneensa sarjan toisen kauden helmikuussa 2016 ja kolmannen kauden elokuussa 2017.
Skai Jackson kertoi maaliskuussa 2018 lähtevänsä sarjasta ja ilmoitti samalla kolmannen kauden jäävän sarjan viimeiseksi.
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 21 | 31. heinäkuuta 2015 | 20. toukokuuta 2016 |
|  | 2 | 21 | 23. elokuuta 2016 | 24. toukokuuta 2017 |
|  | 3 | 16 | 18. kesäkuuta 2018 | 21. syyskuuta 2018 |
|  | 4 | TBA | 20. kesäkuuta 2019 | TBA |
Aiheesta muualla

Bunk’d Disneyn sivustolla (englanniksi)
Bunk’d DisneyABCpress.comissa (Arkistoitu – Internet Archive) (englanniksi)
Bunk’d Internet Movie Databasessa (englanniksi)
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
Carl Laemmle

Carl Laemmle.
Carl Laemmle (alun perin Karl Lämmle; 17. tammikuuta 1867 – 24. syyskuuta 1939) oli saksalais-yhdysvaltalainen elokuvatuottaja. Hän oli tuottamassa tai muuten mukana tekemässä yli neljäsataa elokuvaa.
Saksanjuutalaiseen perheeseen syntynyt Laemmle muutti Yhdysvaltoihin vuonna 1884. Hänen yrityksensä valmisti aluksi kolikkoautomaatteja. Hän perusti elokuvien jakeluyhtiön vuonna 1907 ja kehitti sen jo vuonna 1909 alan johtavien yhtiöiden haastajaksi. Seuraava askel oli oma tuotantoyhtiö Independent Motion Picture Company (IMP). Se alkoi hankkia jalansijaa tähtinäyttelijöiden avulla. Ennen kaikkea Florence Lawrence oli siinä tärkeä tekijä. Vuonna 1912 Lammle oli perustamassa Universal Studios -yhtiötä, joka oli Kalifornian ensimmäisiä elokuvastudioita.
Aiheesta muualla

Kuvia tai muita tiedostoja aiheesta Carl Laemmle Wikimedia Commonsissa
Ceskyterrieri

| Ceskyterrieri |
| --- | --- |

Avaintiedot
Alkuperämaa:   Tšekki
Määrä:  Suomessa rekisteröity 457
Rodun syntyaika:  1949
Alkuperäinen käyttö:  luolametsästys, seurakoira
Nykyinen käyttö:  seurakoira
Elinikä:  12–15 vuotta
Muita nimityksiä:  cesky, český terier, terrier tcheque, Tschechischer Terrier, terrier checo, tšehhi terjer
FCI-luokitus:  ryhmä 3 Terrierit alaryhmä 2 Pienet terrierit #246
Ulkonäkö
Paino:  6–10 kg
Säkäkorkeus:  25–32 cm
Väritys:  harmaansininen tai vaalean kahvinruskea
Ceskyterrieri (tšek. český terier) on tšekkiläinen koirarotu, jonka alkuperäinen nimi oli bohemianterrieri. Ceskyterrieri kuuluu FCI:n roturyhmään 3.
Ulkonäkö

Ceskyterrieri on matalaraajainen, pitkäkarvainen, hyvärakenteinen, lihaksikas ja suorakaiteen muotoinen terrieri, jolla on keskikokoiset ja riippuvat korvat. Ceskyterrierin turkki on helppohoitoinen, karvapeite kunnostetaan saksilla tarvittaessa, mutta kuono-osan tai raajojen alaosasta, rinnan alta tai vatsasta karvoja ei tarvitse leikata.
Luonne ja käyttäytyminen

Luonteeltaan ceskyterrieri on lapsiystävällinen ja helppo koulutettava. Se on myös tottelevainen, uskollinen, hyväntahtoinen, oppivainen ja kiltti koirarotu. Pienuudestaan ja rauhallisuudestaan huolimatta se on loistava leikkikaveri. Vaikka ceskyterrieri ei ole luonteeltaan aggressiivinen, se on silti hieman varautunut vieraita kohtaan.
Alkuperä

Rodun luoja oli kynologi ja geneetikko Frantisek Horak (1909–1996) Tšekin tasavallasta. Hän sai vuonna 1932 idean luoda uuden rodun, joka olisi paremmin sopiva metsästyskäyttöön. Ensimmäinen ceskyterrieri, Adam Lovu Zdar, syntyi  
25. joulukuuta 1949 skotlanninterrierinarttu–sealyhaminterrieriuros-yhdistelmästä. Cesky on suosittu niin kotimaassaan että ulkomailla. Vuonna 1956 rotu esiteltiin ensimmäisen kerran yleisölle. FCI rekisteröi rodun vuonna 1963. 
Ensimmäinen ceskyterrieri tuli Ruotsista Suomeen vuonna 1976, se oli narttu nimeltä Gamgi. Ensimmäinen pentue syntyi vuonna 1979. Ensimmäinen suomalainen rotukerho perustettiin vuonna 1987 yhdessä dandiedinmontinterrieriharrastajien kanssa. Yhteistyö ei kuitenkaan toiminut, ja kerho lopetti toimintansa kahden vuoden jälkeen. Samana vuonna, joulukuussa 1989, perustettiin uusi ceskyterrierikerho, Cesky-kerho ry. Ceskyterrieri kuuluu FCI:n roturyhmään 3.
Charles Christie

| Charles Christie |
| --- | --- |

Henkilötiedot
Syntynyt: 13. huhtikuuta 1880 London, Ontario, Kanada
Kuollut: 1. lokakuuta 1955 (75 vuotta) Beverly Hills, Kalifornia, Yhdysvallat
Ammatti:  elokuvastudion omistaja
Charles Christie (13. huhtikuuta 1880 London, Ontario, Kanada – 1. lokakuuta 1955 Beverly Hills, Kalifornia, Yhdysvallat) oli kanadalainen elokuvastudion omistaja. Hän perusti yhdessä veljensä Al Christien kanssa Christie Film Company -elokuvastudion. Veljistä Al vastasi elokuvien tuottamisesta ja Charles pääasiassa studion hallinnollisista tehtävistä. Hän itse ohjasi vuonna 1920 elokuvan 813 ja tuotti vuonna 1930 elokuvan Charleyn täti. Studio meni konkurssiin suuren laman aikana vuonna 1932. Viimeiset 20 elinvuottaan Christie vietti työskennellen kotonaan Beverly Hillsissä. Hän kuoli vuonna 1955. Christie on saanut tähden Hollywood Walk of Famelle.
Aiheesta muualla

Charles Christie Internet Movie Databasessa. (englanniksi)
Charles Christie Elonetissä.
Carlsbad Cavernsin kansallispuisto

Puiston sijainti kartalla
| --- | --- |
Sijainti:  New Mexico, Yhdysvallat
Lähin kaupunki:  Carlsbad, New Mexico
Pinta-ala:  189,26 km²
| --- | --- |
Nimi alkuperäiskielellä:  Carlsbad Caverns National Park 
Tyyppi:  Turisteille avoin luola, Yhdysvaltain kansallispuisto, kansallispuisto 
Perustettu:  14. toukokuuta 1930
Kävijämäärä:  466 773 (2016)
Hallinto:  National Park Service
muokkaa - muokkaa wikitekstiä - muokkaa Wikidataa
Carlsbad Cavernsin kansallispuisto (engl. Carlsbad Caverns National Park) on Yhdysvalloissa New Mexicon osavaltion Guadalupe-vuorilla sijaitseva kansallispuisto. Se perustettiin 14. toukokuuta 1930. Puisto ulottuu 189,26 km²:n laajuiselle alueelle, ja sitä hallinnoi Yhdysvaltojen muiden kansallispuistojen tapaan National Park Service.
Sijainti ja geologia

Carlsbad Cavernsin kansallispuisto sijaitsee 400 kilometriä pitkällä fossiiliriutalla, joka reunustaa New Mexicon kaakkoisosissa Texasin länsiosissa sijaitsevaa Delawaren allasta. Riutan päälle on kerrostunut suolaa ja sedimenttejä vuosimiljoonien aikana. Riutta kohosi 65–6 miljoonaa vuotta sitten muodostamaan Guadalupevuoret.
Ilmasto

Carlsbad Cavernsin kansallispuiston ilmasto on puolikuiva mannerilmasto. Talvet ovat viileitä, ja niiden aikana sataa välillä lunta. Keväät ovat tuulisia ja kesät kuumia. Vuoden keskilämpötila on 19 astetta ja vuoden sadanta 366 millimetriä. Heinä–syyskuussa on monsuunikausi, jonka aikana esiintyy voimakkaita ukkosmyrskyä ja sataa suurin osa vuoden sademäärästä.
Luolastojen ilmasto on monimutkainen. Carlsbad Cavern -nimiseen tunnetuimpaan luolaan puhaltaa talvisin kylmää ja kuivaa ilmaa, joka pakottaa lämpimämmän ja kosteamman ilman kattoon ja ulos luolasta. Ilmiö on viilentänyt luolan keskilämpötilan 13,3 asteeseen. Talvisin ilmankosteus tippuu 87,5 prosenttiin, mutta kesäisin se on noin 100 prosentin tienoilla. Syvemmällä luolassa on tasaisempi 20 asteen lämpötila ja 100 prosentin ilmankosteus.
Luonto > Kasvillisuus

Carlsbad Cavernsin kansallispuisto sijaitsee eteläisen Kalliovuorten, pohjoisen Chihuahuan aavikon ja lounaisen Suuren tasangon eliömaantieteellisen alueen rajavyöhykkeellä. Chihuahuan aavikon pohjoisosat ovat Pohjois-Amerikan aavikoiden kosteimpia alueita. Kasvillisuus on pääosin ruohikkoa ja pensaikkoja, mutta korkeimmilla alueilla on myös joitain metsiköitä.
Luonto > Eläimet

Kansallispuistossa on havaittu 67 nisäkäs-, 357 lintu-, 45 matelija-, 9 sammakkoeläin-, 5 kala- ja vähintään 600 hyönteislajia. Puistossa elää peräti 17 lepakkolajia. Niistä huomattavin on meksikondoggilepakko, joita siellä on pesimäkaudella noin miljoona yksilöä. Muita nisäkkäitä ovat harmaakettu, kojootti, puuma, kauluspekari, hanka-antilooppi ja muulipeura.
Rattlesnake Springs on harvinainen aavikkoympäristön rantametsävyöhyke. Se on luokiteltu kansainvälisesti tärkeäksi lintualueeksi, ja siellä on tunnistettu yli 300 lintulajia. Kansallispuiston lintulajistoon kuuluvat maakotka, valkopäämerikotka, suomuviiriäinen, täpläpöllö, amerikanhuuhkaja, kalifornianjuoksukäki, amerikanisolepinkäinen ja luolapääsky, jonka Carlsbad Cavern -luolassa pesivä populaatio on pohjoisen pallonpuoliskon suurin.
Aiheesta muualla

Kuvia tai muita tiedostoja aiheesta Carlsbad Cavernsin kansallispuisto Wikimedia Commonsissa
Viralliset sivut
Yhdysvaltain kansallispuistot
Acadia
American Samoa
Arches
Badlands
Big Bend
Biscayne
Black Canyon of the Gunnison
Bryce Canyon
Canyonlands
Capitol Reef
Carlsbad Caverns
Channel Islands
Congaree
Crater Lake
Cuyahoga Valley
Death Valley
Denali
Dry Tortugas
Everglades
Gates of the Arctic
Glacier
Glacier Bay
Grand Canyon
Grand Teton
Great Basin
Great Sand Dunes
Great Smoky Mountains
Guadalupe Mountains
Haleakalā
Hawaii Volcanoes
Hot Springs
Isle Royale
Joshua Tree
Katmai
Kenai Fjords
Kings Canyon
Kobuk Valley
Lake Clark
Lassen Volcanic
Mammoth Cave
Mesa Verde
Mount Rainier
North Cascades
Olympic
Petrified Forest
Pinnacles
Redwood
Rocky Mountain
Saguaro
Sequoia
Shenandoah
Theodore Roosevelt
Virgin Islands
Voyageurs
Wind Cave
Wrangell-St. Elias
Yellowstone
Yosemite
Zion
Unescon maailmanperintökohteet Yhdysvalloissa
Cahokia
Carlsbad Caverns
Chacon kanjoni
Everglades
Grand Canyon
Great Smoky Mountains
Hawaii Volcanoes
Independence Hall
Kluane / Wrangell-St. Elias / Glacier Bay / Tatshenshini-Alsek (Kanadan kanssa)
La Fortaleza ja San Juan National Historic Site
Mammoth Cave
Mesa Verde
Monticello ja Virginian yliopisto
Olympic
Papahānaumokuākea
Pueblo de Taos
Redwood
Vapaudenpatsas
Waterton Glacier (Kanadan kanssa)
Yellowstone
Yosemite
Näkymä yhdestä puiston luolastosta.
Isla de Lobos

Isla de Lobos tarkoittaa ainakin seuraavia asioita:
Isla de Lobos, saari Kanariansaarilla
Isla de Lobos, Uruguayhin kuuluva saari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Isla de Lobos”, voi hakea sivunnimihaulla, laajalla sivunnimihaulla tai tekstihaulla.
Carl Leberecht

| Karl Leberecht |
| --- | --- |
 Vasili Tropinin muotokuva K. A.  Leberechtistä 1824.
Henkilötiedot
Syntynyt: 1749 tai 1755 Meiningen, Saksi-Meiningenin herttuakunta
Kuollut: 1827 Pietari, Venäjän keisarikunta
Kansalaisuus:  Pyhä saksalais-roomalainen keisarikunta, Venäjän keisarikunta
Ammatti:  mitalitaitelija, kuvanveistäjä
Arvonimi: akateemikko
Muut tiedot
Tunnustukset:  Pyhän Annan ritarikunta II lk ansioristi
Carl "Karl" Alexander von Leberecht (1749 tai 1755 Meiningen, Saksi-Meiningenin herttuakunta – 1827 Pietari, Venäjän keisarikunta) oli saksalainen mitalitaiteilija ja kuvanveistäjä, joka työskenteli Venäjällä keisarillisessa akatemiassa ja Pietarin rahapajassa.
Historia

Meiningenissä syntynyt Leberecht oli 1770-luvun puolivälissä Schwarzilla puutavarayrityksen harjoittelijana. Hän saapui Berliinistä Venäjälle 1770-luvun puolessavälissä, ja aloitti Pietarin rahapajan kaivertajana vuonna 1775. Vuonna 1783 hänet lähetettiin kehittämään taideosaamistaan Roomaan, jossa häntä innoittivat klassisen ajan suuntaukset. Palattuaan Venäjälle vuonna 1785 hän aloitti työt Katariina Suuren veistettyjen kivien kabinetissa.
Leberecht valmistui Pietarin Repin-instituutin taideakatemiasta vuonna 1794 ja sai samana vuonna Venäjän kansalaisuuden. Hän toimi Pietarin rahapajan johtavana mitalitaiteilijana vuodesta 1799 alkaen ja sai Keisarillisen taideakatemian kunniajäsenyyden vuonna 1800. Vuodesta 1800 kuolemaansa saakka hän toimi myös opettajana Kuvataideakatemiassa, jossa hän opetti teräksen, kiven ja metallin leikkaamista ja käsittelyä. Leberecht toimi myös muun muassa Maria Fjodorovnan kivenkäsittelyn opettajana.
Leberecht on suunnitellut useita kymmeniä mitaleita sekä useita kolikkoja. Hän oli myös Berliinin ja Tukholman akatemioiden kunniajäsen. Hän vaikutti venäläisen mitalitaiteen suuntauksiin ja niiden kehitykseen 1800-luvulla. Ansioistaan hänelle myönnettiin tunnustuksena Pyhän Annan ritarikunnan toisen luokan ansioristi.
Leberechtin merkittävimmät teokset oli omistettu ajan historiallisille tapahtumille tai valtiomiehille. Eräässä hänen mitalissaan kuvataan Venäjän Turkin kanssa solmimaa Aleksandr Suvorovin rauhansopimusta Venäjän-Turkin sodan päätteeksi vuonna 1791. Mitalia säilytetään Moldovan kansallisen arkeologian ja historian museossa. Muut hänen kaivertamansa mitalit käsittelivät muun muassa Pietarin 100-vuotisjuhlavuotta, Pultavan muistomerkin avajaisia, Pietarin uuden pörssin avaamista sekä Riian Venäjään-liittämisen 100-vuotisjuhlavuotta. Leberechtin suunnittelemiin tunnustuksiin kuuluu myös suomalaiselle lähetyskunnalle valmistamat muistomitalit vuoden 1808 suomen liittämiseksi venäjän suuriruhtinaskuntaan.
Leberechtille myönnettiin 2. asteen Pyhän Annan ritarikunnan ritarimerkki. Hän oli Pietarin, Berliinin jaTukholman taideakatemian kunniajäsen.[lähde? ]
Jaak Mae

| Mitalit | Mitalit | Mitalit |  |
| --- | --- | --- | --- |
|  Jaak Mae |  Jaak Mae |  Jaak Mae |  |
Maa:   Viro
Miesten maastohiihto
|  Olympialaiset  |  Olympialaiset  |  Olympialaiset  |  |
|  Pronssia | Salt Lake City 2002 | 15 km (p) |  |
| MM-kilpailut  | MM-kilpailut  | MM-kilpailut  |  |
|  Hopeaa | Val di Fiemme 2003 | 15 km (p) |  |
Jaak Mae (s. 25. helmikuuta 1972 Tapa) on virolainen entinen maastohiihtäjä.
Mae aloitti hiihtämisen vuonna 1986. Arvokisoissa hän on kilpaillut 1993 Falunin MM-kisoista lähtien. Hänen parhaimmat arvokisasaavutuksensa ovat hopea 15 kilometrin perinteisen hiihtotavan kilpailusta 2003 Val di Fiemmen MM-hiihdoista ja samalta matkalta pronssi 2002 Salt Lake Cityn olympialaisissa. Maailmancupissa hän on ollut seitsemän kertaa palkintokorokkeella. Viron mestaruuksia hänellä on vuosilta 1990–2005 kymmenen kappaletta.[lähde? ]
Seuratasolla Mae edustaa Oti-Audentes Sportclubia. Hän on naimisissa ja hänellä on kolme lasta. Mae asuu Otepäässä mutta harjoittelee myös Ramsaussa. Hänen valmentajanaan on toiminut Mati Alaver. Mae harrastaa metsästystä ja moottoriurheilua. [lähde? ]
Cesàron yhteenlasku

Cesàron yhteenlasku määrittelee jatkuvien sarjojen yhteenlaskua. Se tunnetaan myös nimellä Cesàron summakaava.
Cesàron yhteenlasku on nimetty italialaisen analyytikon Ernesto Cesàron (1859–1906) mukaan .
Määritelmä

Olkoon {an} sarja ja olkoon
sarjan
Sarjaa {an} kutsutaan Cesàro-summautuvaksi, jos Cesàron summa  A\in \mathbb {R} , jos sen keskiarvo osasummista  s_{k} lähenee  A:ta:
Toisin sanoen siis äärettömän sarjan Cesàro-summa on sarjan ensimmäisten osasummien 1, ..., n aritmeettisen keskiarvon raja-arvo, kun n lähestyy ääretöntä.
Esimerkkejä

Olkoon an = (−1)n+1, kun n ≥ 1. {an} on lukujono
Merkitään sarjaa
 \sum _{n=1}^{\infty }a_{n}=1-1+1-1+1-\cdots 
G:llä.
Näin ollen lukujonon osasumma {sn}  =\sum _{k=1}^{n}a_{k}
on
Nähdään, että sarja G, (joka tunnetaan myös Grandin sarjana), ei suppene.
Toisaalta sarjan {sn} keskiarvojen muodostaman sarjan {tn}
Toisaalta sarjan {sn} keskisarjan {tn} termit
joten
Tällöin Cesàron summa sarjalle G on 1/2.
Charles Cityn piirikunta

Charles Cityn piirikunta (engl. Charles City County) on Yhdysvaltojen Virginian osavaltiossa sijaitseva piirikunta. Sen väkiluku oli 6 963 vuonna 2019. Piirikunnan hallintokeskus on Charles Cityn kunta. Piirikunta perustettiin vuonna 1619.
Aiheesta muualla

Kuvia tai muita tiedostoja aiheesta Charles Cityn piirikunta Wikimedia Commonsissa
Chungking Express

| Chungking Express> 重慶森林 (Chung Hing sam lam) |
| --- | --- |

Ohjaaja:  Wong Kar-wai
Käsikirjoittaja:  Wong Kar-wai
Tuottaja:   Chan Yi-kan  Jeffrey Lau 
Säveltäjä:   Frankie Chan  Roel. A Garcia 
Kuvaaja:   Christopher Doyle  Andrew Lau 
Leikkaaja:   William Chang  Kai Kit-wai  Kwong Chi-Leung 
Pääosat:   Brigitte Lin Chin-Hsia  Takeshi Kaneshiro  Tony Leung Chiu-Wai  Faye Wong 
Valmistustiedot
Valmistusmaa:  Hongkong
Tuotantoyhtiö:  Jet Tone Production
Levittäjä:  Ocean Shores Video
Ensi-ilta:   1994-7-1414. heinäkuuta 1994 (Hongkong)  1994-9-1515. syyskuuta 1994 (Toronto)  1995-12-77. joulukuuta 1995 (Suomi)  
Kesto:  98 minuuttia
Alkuperäiskieli:  kantoninkiina
Aiheesta muualla
IMDb 
Elonet
AllMovie
Infobox OKNimi-testi OK: 
Chungking Express (kiin.: 重慶森林; Jyutping: Cung4 Hing3 sam1 lam4; pinyin: Chóngqìng sēnlín) on vuonna 1994 ensi-iltansa saanut hongkongilainen romanttinen rikos- ja draamakomediaelokuva, jonka on ohjannut ja käsikirjoittanut Wong Kar-wai. Elokuva kertoo kahden poliisin rakkaushuolista Chungking Mansions -kompleksissa. Sen pääosia esittävät Brigitte Lin Chin-Hsia, Takeshi Kaneshiro, Tony Leung Chiu-Wai ja Faye Wong.
Näyttelijät

| 0 | 1 | 2 |
| --- | --- | --- |
|  Brigitte Lin Chin-Hsia  | … |  nainen vaaleassa peruukissa   |
|  Tony Leung Chiu-Wai  | … |  poliisi 663   |
|  Faye Wong  | … |  Faye   |
|  Takeshi Kaneshiro  | … |  He Qiwu, poliisi 223   |
|  Valerie Chow  | … |  lentoemäntä, joka eroaa poliisi 663:n kanssa   |
|  Thom Baker  | … |  huumediileri   |
|  Chan Kam-Chuen  | … |  Midnight Express -ravintolan johtaja   |
|  Kwan Lee-na  | … |  Richard   |
|  Wong Chi-Ming  | … |  mies   |
|  Leung Sun  | … |  Midnight Expressin työntekijä   |
|  Choh Chung-Sing  | … |  mies   |
Aiheesta muualla

Chungking Express Internet Movie Databasessa (englanniksi)
Chungking Express Elonet.
Chungking Express AllMoviessa. (englanniksi)
Jaak Salumets

| Mitalit> Maa:   Neuvostoliitto.Miesten koripallo.EM-kilpailut  | Mitalit> Maa:   Neuvostoliitto.Miesten koripallo.EM-kilpailut  | Mitalit> Maa:   Neuvostoliitto.Miesten koripallo.EM-kilpailut  | Maa:   Neuvostoliitto> Miesten koripallo. |
| --- | --- | --- | --- |
|  Pronssia | Espanja 1973 |  |  |
Jaak Salumets (s. 30. tammikuuta 1949 Paide) on kilpauransa päättänyt virolainen koripallovalmentaja ja koripalloilija, joka edusti pelaajana Neuvostoliiton maajoukkuetta.
Pelaajana Salumets voitti Neuvostoliiton maajoukkueessa EM-pronssia Espanjassa 1973.
Valmentajana Salumets valmensi muun muassa suomalaista Lahden NMKY:tä vuosina 1991–1993. Häntä kaavailtiin 1990-luvun alussa myös Suomen maajoukkueen päävalmentajaksi. Vuosina 1993–1997 Salumets valmensi Viron maajoukkuetta, joka pelasi hänen valmentaja-aikanaan EM-kilpailuissa vuonna 1993, missä Viro sijoittui kuudenneksi.
Chihuahua (kaupunki)

| Chihuahua |
| --- | --- |

 lippu:  vaakuna
 Chihuahua
 Koordinaatit: 28°38′N, 106°05′W 
Valtio:  Meksiko
Osavaltio:  Chihuahua
-pääkaupunki:  Chihuahua
Korkeus:  1 433 m
Väkiluku (2014):  887 600
Aikavyöhyke:  UTC−7
 – Kesäaika:  UTC−6
Postinumero:  31000–31633
Suuntanumero(t):  614
 
 municipiochihuahua.gob.mx 
Infobox OKVirheellinen NIMI-arvo: 
Chihuahua [tʃi'wawa] on Chihuahuan osavaltion pääkaupunki Meksikossa. Vuonna 2014 siellä oli 887 600 asukasta. Kaupungin nimen alkuperä ei ole tarkkaan tunnettu, mutta nahuatlin kielessä sana Xicuahua merkitsee kuivaa, hiekkaista paikkaa.
Kaupunki perustettiin virallisesti nimellä Real de San Francisco de Cuéllar vuonna 1709, kun sen läheltä oli löytynyt hopeaa. Vuonna 1718 se uudelleennimettiin Felipe el Real de Chihuahuaksi. Koirarotu chihuahua on sieltä kotoisin.
Chihuahua sijaitsee Sierra Madren laaksossa Chihuahuan autiomaan laidalla.
Aiheesta muualla

Kuvia tai muita tiedostoja aiheesta Chihuahua (kaupunki) Wikimedia Commonsissa
Chiisagatan piirikunta

Chiisagatan piirikunta (jap. 小県郡, Chiisagata-gun) on piirikunta Naganon prefektuurissa, Japanissa. Siellä asuu 9 730 asukasta. Väestötiheys on 40,38 asukasta neliökilometrillä ja pinta-ala 241 neliökilometriä. Väestö on puolentoista prosentin laskussa (2015-2020).
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 12 889 |  |
| 2000 | 12 744 | -145 |
| 2005 | 12 078 | -666 |
| 2010 | 11 389 | -689 |
| 2015 | 10 509 | -880 |
| 2020 | 9 730 | -779 |
Carl Langbehn

Carl Langbehn (6. joulukuuta 1901 Padang, Sumatra – 12. lokakuuta 1944 Berliini) oli saksalainen lakimies ja kansallissosialismin vastustaja. Hänet teloitettiin osallisena heinäkuun 20. päivän salaliittoon, jossa tarkoitus oli salamurhata Adolf Hitler.
Elämä

Carl Langbehn oli syntynyt Padangissa Sumatran saarella Indonesiassa vuonna 1901. Hän oli Heinrich Himmlerin tuttava, sillä heidän tyttärensä kävivät samaa koulua.
Kuolema

Carl Langbehnin tiedettiin vastustaneen natsien julmia tekoja. Gestapo vangitsi Langbehnin osasyyllisenä Hitlerin salamurhayritykseen. Hänet hirtettiin Plötzenseen vankilassa lokakuussa 1944.